

Základné školy, osemročné gymnáziá,

ZUŠ v okrese Nové Mesto nad Váhom

**Pozvánka na okresné kolá súťaže v umeleckom prednese poézie a prózy detí, DRK a DP**

Okresný úrad Trenčín, odbor školstva a Trenčianske osvetové stredisko v Trenčíne zrealizujú viacstupňovú súťaž – 67. ročník Hviezdoslavov Kubín (Podjavorinskej Bzince). Národné osvetové centrum reagovalo na súčasnú pandemickú situáciu a posunulo termíny uskutočnenia jednotlivých kôl nasledovne:

školské kolá do **20.4.2021,**

obvodné kolá do **10.5.2021,**

okresné kolá do **10.6.2021,**

regionálne kolá do **30.6.2021,**

krajské kolá do **30.9.2021,**

celoštátne kolo **27.- 30.10.2021.**

Školské a obvodné kolá je možné zrealizovať aj dištančnou formou prostredníctvom videonahrávok. Tento rok sa Trenčianske osvetové stredisko v Trenčíne rozhodlo, že vzhľadom na pandemickú situáciu **nebude organizovať obvodné kolá**, ale zo školských kôl postúpia recitátori priamo do okresných. Snaha hlavného organizátora a aj naša je, aby okresné, krajské a celoštátne kolá boli zrealizované prezenčnou formou. Ak sa pandemická situácia nebude zlepšovať, budú sa musieť aj tieto kolá realizovať videonahrávkami, preto si na nich dajte záležať. Aby boli recitačné videá čo najkvalitnejšie, prikladáme krátky návod, ako na to: <https://youtube.com/watch?v=w2F0sDz3t9Q>

Do súťaže sa prihlasuje vyplnením prihlášky v elektronickom systéme Národného osvetového centra (NOC). Video pre účastníkov Hviezdoslavovho Kubína na nasledovnom linku je návodom na to, ako prihlásiť víťazných recitátorov zo školského do vyššieho kola súťaže: <https://www.youtube.com/watch?v=7Mk0NFAKe9s>. Pedagógovia prihlasujú recitátorov do jednotlivých kôl súťaže podľa svojho obvodu/okresu na tejto webovej stránke: [www.nocka.sk/chcemsaprihlasit](http://www.nocka.sk/chcemsaprihlasit) (prihlasovanie v systéme do okresných kôl je už spustené).

Do TEXTOVEJ PRÍLOHY sa prikladá text, ktorý môže byť podľa posledného usmernenia NOC odfotografovaný alebo naskenovaný.

**Pravidlá súťaže:**

1. Videonahrávku je možné prihlásiť do súťaže výhradne len prostredníctvom elektronickej prihlášky. Do prihlášky sa prikladá odkaz na video nahrané na službu online úložiska: [www.uschovna.cz](http://www.uschovna.cz) cez kolónku POSLAŤ. Po vyplnení údajov je potrebné do kolónky SPRÁVA PRE PRÍJEMCU, napísať meno autora a názov školy.   
Do kolónky KOMU autor napíše e-mail príjemcu hkubin.tnos@gmail.com.

2. Organizátor má právo zaslané dielo nezaradiť do hodnotenia, ak nespĺňa štatút súťaže, porušuje platné zákony a normy, obsahuje prejavy násilia, neznášanlivosti, extrémizmu alebo poškodzuje práva iných osôb.

3. Autor prihlásením sa do súťaže súhlasí so zverejnením diela na webových stránkach organizátora súťaže s uvedením autora.

V prípade akýchkoľvek otázok ma neváhajte kontaktovať.

Tel.: 032 6555 320

Mobil: 0901 918 805Email: [zaneta.mudrasebikova@tnos.sk](mailto:zaneta.mudrasebikova@tnos.sk) S pozdravom Ing. Mgr. Žaneta Múdra Šebíková - riaditeľka TNOS

**Príhovor NOC v zastúpení Mgr. art. Renata Jurčová**

Dobrý deň,

prihlasovací systém pre IV.-V. kategóriu (mládežnícki a dospelí recitátori) a detské recitačné koletívy, divadlá poézie (kolektívy) je spustený, ako ste si iste všimli. Ak by sa stalo, že sme niektoré obvodné alebo okresné kolo v prihlasovacom kole nezaznamenali, ozvite sa. Prosím, najmä vyššie kolá zistite, či majú nižšie kolá patriace pod vás svoje prihlasovacie údaje pridelené.

Vopred Vám ďakujem za spoluprácu.

S pozdravom a prianím pekného dňa

Mgr. art. Renata Jurčová

odborná pracovníčka pre umelecký prednes

Národné osvetové centrum

Nám. SNP 12

81234 Bratislava

[renata.jurcova@nocka.sk](mailto:renata.jurcova@nocka.sk)

+421220471249

<https://www.nocka.sk/sutaze-a-prehliadky/hviezdoslavov-kubin/>

<https://www.facebook.com/60Hakac>